článok 'Bučiak veľký (Botaurus stellaris)'
Patrí medzi brodivce, je teda príbuzný volaviek a bocianov. Dosahuje veľkosť volavky popolavej, má však kratšie nohy. Jeho sfarbene je žltohnedé, pozdĺžne škvrnité a dokonale splýva so suchou trstinou. Vták sa tu dokáže stať doslova neviditeľným, keď ustrnie v štíhlej póze s dohora zdvihnutým krkom a zobákom. Žije vzácne a skryto v močiaroch s plytšou vodou. Početnosť značne ovplyvňujú zrážky a záplavy, v suchých rokoch je početnosť nízka. Hniezdo si robí v tŕstí alebo pálke tesne nad vodnou hladinou v apríli - máji, samica znáša 4-6 vajec. Spoločenská hodnota je 4000 eur.